આ બધા પંથો એક સાથે ભારતમાં ચાલતા રહ્યાં છે એટલે ગાંધીજી માટે આવો જવાબ આપવો સહેલો હતો, પણ માત્ર વાડામાં બંધાઈ ગયેલા લોકો માટે આવું સમજવું પણ મુશ્કેલ છે. સર્વધર્મ સમભાવની વાત કરવાની સાથે દરેક ધર્મ શું વાત કરી રહ્યો છે તે વાત પણ સમજવી પડે. ખ્રિસ્તી ધર્મ એમ કહેતો હોય કે ઇસુ ઇશ્વરનો પુત્ર છે અને ઇસ્લામ કહેતો હોય કે મોહમ્મદ છેલ્લાં પયંગબર હતાં, તો તે પંથની માન્યતાને ગાંધીજીની જેમ સન્માન આપી શકાય. પણ તે કબૂલ કરીને પોતાની માન્યતાઓનો નકાર કરવો જરૂરી નથી એવો સાર આ પત્રમાં છે. અમારા પંથની પણ પોતાની માન્યતા છે, તો ચાલો બધા પંથોમાં મનુષ્યત્વ માટે પ્રેમ અને કરુણાનો કોમન સંદેશ છે તે લઈ લઈએ એવું ગાંધીજીએ આ પત્ર દ્વારા કહ્યું હતું.